b'\n_START_ARTICLE_\nFolksonomi\n_START_PARAGRAPH_\nFolksonomi (ogs\xc3\xa5 nogle gange stavet folksonomy p\xc3\xa5 dansk) er indeksering af digitale data eller information af brugerne af et givet system ved brug af selvvalgte ord._NEWLINE_Folksonomi er en sammenkobling af ordene "folk" og "taksonomi", og henviser til at data organiseres af "folk": i stedet for som i en traditionel taksonomi, hvor det er eksperter eller ansvarlige, der godkender principper for emneord og tildeler disse. Det drejer sig om metadata, der produceres og deles af f\xc3\xa6llesskabet ved at indeksere digitaldata eller indhold.\n_START_SECTION_\nRelation til traditionelle systemer til vidensorganisation\n_START_PARAGRAPH_\nTraditionelle vidensorganiserende systemer er fx klassifikationssystemer, tesauri, taksonomier, kontrollerede emneordssystemer og ukontrollerede emneordssystemer. Alle typer, undtagen de ukontrollerede, bygger p\xc3\xa5 princippet om kontrolleret vokabular, dvs. et system, der undg\xc3\xa5r synonymer og homonymer, som undg\xc3\xa5r leksikalske variationer (stavem\xc3\xa5der) m.v._NEWLINE_Traditionelle systemer er ogs\xc3\xa5 karakteriseret ved en arbejdsdeling mellem hvem, der udarbejder systemet, hvem der klassificerer eller indekserer det enkelte dokument i systemet og hvem der bruger systemet. I folksonomier er det principielt brugerne, der har alle tre roller. _NEWLINE_Folksonomier er naturligvis en udfordring for traditionelle vidensorganiserende systemer. Beh\xc3\xb8ver man biblioteks- og informationsprofessionelle til at designe systemerne og foretage indekseringen? Kan folksonomier erstatte traditionelle systemer (og bibliotekarer) eller supplerer de to former for systemer hinanden?\n_START_SECTION_\nEksempler p\xc3\xa5 kendte folksonomier\n_START_PARAGRAPH_\nDel.icio.us er en meget brugte folksonomiudbyder, med mere end 3 millioner brugere og 100 millioner unike URLer der er bogm\xc3\xa6rket. Man kan tilg\xc3\xa5 sine tags eller indekseringer fra en hvilken som helst computer der er p\xc3\xa5 internettet._NEWLINE_P\xc3\xa5 sitet Flickr kan brugerne gratis publicere deres billeder og enhver kan indeksere disse: http://www.flickr.com/\n_START_SECTION_\nSynonymer, n\xc3\xa6rsynonymer og besl\xc3\xa6gtede begreber\n_START_PARAGRAPH_\nSocial tagging; social klassifikation; social indeksering; sociale n\xc3\xb8gleord; sociale bogm\xc3\xa6rker; demokratisk indeksering.\n_START_SECTION_\nHistorik\n_START_PARAGRAPH_\nOphavsmanden til begrebet "folksonomy" er informationsarkitekten Thomas Vander Wal.'